Mondjuk ki nyíltan:
kétféle igazság létezik.
Az egyik az ember szubjektív valósága, a másik meg a drogé.
A kettő pedig merőben más.
Az ország egy darabig megbűvölten figyelte
a Két pasi – meg egy kicsi körül kialakult káoszt,
ami a tigrisvéres őrületbe torkollott.
Charlie akkor élete harcát vívta a függőséggel szemben.
Aztán az emberek rájöttek, hogy itt komoly gondok vannak.
Szerintem fantasztikus,
hogy ez a nagyszerű tehetség
rálépett a józanság útjára.
Mert tudom,
vagyis hát úgy gondolom,
ha megkérdeznénk Charlie-tól, hogy mit tett, és mit nem,
akkor őszintén felelne.
ALIAS CHARLIE SHEEN MÁSODIK RÉSZ
CHARLIE SHEEN SZEREPÉBEN: CHARLIE SHEEN
Jó itt lenni.
A programnak köszönhetően újra magamra találtam.
Köszönöm a családomnak és a barátaimnak a támogatást.
Köszönöm a rajongóimnak a biztató leveleket és kedves szavakat.
Legközelebb egy premieren találkozunk.
Charlie felhívott az elvonóról: „Nemsokára kiengednek.”
És tudjátok, mit akart?
Hogy menjünk el baseballozni.
Martin felvette Charlie-t az elvonóközpontnál.
Amikor a pályához értünk, épp egy amatőr játék folyt ott.
Megkértem őket, hadd szállhasson be Charlie is.
Miután felismerték, azonnal rábólintottak.
És akkor valami csodálatos történt.
Charlie ütőpozícióba állt…
és az apja szeme láttára hazafutást ütött.
Most jött ki az elvonóról.
Elképesztő volt. Nem hittem a szememnek. Bár megtartottam volna a lasztit!
Örülök, hogy kaptam még egy esélyt.
Azt mondják, másodjára még édesebb a siker, hát remélem, hogy megízlelhetem.
Pápá!
BALHÉK
Közvetlenül az elvonó után
csak felejtős, vacak mellékszerepekkel kerestek meg.
Nekem valami stabilabb kellett.
Biztos megélhetésre vágytam.
Hosszú távú melót akartam,
kiszámítható rutinnal, ami rendszert hoz az életembe.
Sitcomokon nőttem fel, és imádtam a műfajt.
Mindig tetszett ebben a zsánerben,
hogy könnyen befogadható módon mutat be különféle helyzeteket.
Ez életem legromantikusabb betegsége.
A humor kihúzza a méregfogát.
Meg tudja érinteni az embert…
VISZLÁT
…anélkül, hogy különösebben…
mélyre kellene ásnia.
Egy nap megcsörrent a telefonom.
Más szemétlerakót kell találnunk.
Üres telkeket, szállítóhajókat… New Jersey-t.
Mike a betegsége miatt kiszállt a Káoszházából.
Tudták, hogy az orvostudomány közel jár ahhoz,
hogy gyógymódot találjon a Parkinson-kórra?
De támogatásra van szükségünk.
Megkérdezték, hogy beállnék-e Mike helyére.
Mike magasra tette nekem a lécet.
Egy kibaszott legenda nyomdokaiba kellett lépnem.
Mi is a vezetékneved?
Hohó! Ne szaladjunk ennyire előre!
Kitaláltak a karakteremnek egy baromi vicces háttérsztorit.
Egy vad múlttal rendelkező figurát alakíthattam.
Menő volt, hogy így mindenféle kikacsintásokat csempészhettünk be,
és beleszőhettük a rólam terjedő, hülye pletykákat.
Szóval ilyen érzés józannak lenni.
Hát ezért nem voltam produktív a 90-es években.
Klassz élmény volt. Akkoriban futott apa sorozata is, Az elnök emberei.
Apa kedd esténként átjött hozzám,
hogy megnézzük együtt a Káoszházát, majd az ő sorozatából is egy részt.
Aztán a nézettségi listán Az elnök emberei mindig kenterbe verte a Káoszházát.
Szörnyen izgulok, de örülök, hogy itt lehetek.
Utána Golden Globe-ra jelöltek.
Nem rossz. Emlékszel, mire tanítottalak.
Az volt az első jelentős díj, amit kaptál?
Az egyetlen.
- Vagy úgy. Legalábbis eddig. - Ja.
A gyönyörű menyasszonyommal, Denise-szel jöttem el.
Helló! Denise Richards vagyok.
Charlie Sheen, Káoszháza.
Igazad lett, Denise.
A bájos menyasszonyom megálmodta ezt.
Sokakat meg fog lepni, hogy te is részt veszel ebben a műsorban.
Mi vett rá?
Sok dolgot csak én tudok Charlie-ról.
CHARLIE 2. EXNEJE
Ezzel ő is tisztában van.
Őszinte leszek. Eszem ágában sincs finomkodni.
Nem akarom, hogy ez egy giccses,
felszínes, cukormázas baromság legyen.
Tinikoromban a vietnámi veterán apám elvitt minket a húgommal moziba
A szakaszra.
És…
Már bocs, de jobb lett volna, ha valami csajos filmre ülünk be.
A Dirty Dancingre.
Ő meg A szakaszra rángatott el minket.
Később kérdeztem apától,
hogy amikor elvitt minket Nellie-vel A szakaszra, gondolta volna-e,
hogy egyszer hozzámegyek ahhoz a pöcshöz.
Durva, mi?
Egy film forgatásán ismertem meg Denise-t.
Eltanácsolt tanácsadó a címe, felejtős kis limonádé.
Hogy úgy élhessünk, ahogy megérdemeljük!
És még jobban.
Valóra vált álom volt. Akkoriban nem ismertem Denise-nél dögösebb nőt.
Charlie szégyenlősködött, kerülgette a forró kását.
Ezért szembesítettem: „Na mi van, randira akarsz hívni, vagy mi?”
Erre mintha befeszült volna.
Biztos sokakat meg fog lepni, hogy Charlie nagyon szégyenlős tud lenni.
Valami meccsről kezdett magyarázni.
Kérdeztem, hogy szereti-e a baseballt. Azt mondta, nem igazán.
„Tudod, ki az a Barry Bonds?” „Rémlik a neve.”
Elmagyaráztam neki, hogy Bonds rekordot akar dönteni,
és a tervezett randi estéjén
Houstonban megkísérli a 70. hazafutást.
Kérdezte, hogy ez mit jelent.
Mire én: „Hogy látnom kell a meccset. Gyere át, és rendelünk valamit.”
Nem akartam, hogy miattam maradjon le a meccsről,
ő meg nem volt hajlandó lefújni a randit, ami imponált nekem.
Így hát apa figyelmeztetése ellenére
átmentem Charlie-hoz, és megnéztem vele a meccset.
Megmikróztuk a rendelt kaját.
Én is hozattam magamnak valamit,
meg Charlie is. Ő zónadiétázott, én más étrendet követtem.
Nagyon romantikus volt.
Néztük a meccset,
és ha jól emlékszem, kétszer ítéltek Bondsnak ballok miatti sétát.
Talán már a hetedik vagy nyolcadik inningben jártunk,
amikor a dobó hibázott,
és strike-ot dobott.
Hatvankilenc hazafutás Barry Bondsnak. Egy ball, egy strike.
Ez az!
Megvan a 70. hazafutás!
Átrepül a Houston Astros jobb külső bullpenjén…
Azt hiszem, ezt mindketten valamiféle…
jelnek tekintettük.
A meccs véget ért, és tök jól elvoltunk együtt.
Az ajtóig kísértem. Ekkor Westwoodban laktam.
Megköszöntem neki az estét,
és felvetettem, hogy ha van kedve, találkozzunk még.
Nagyon higgadt volt.
Nyugalom áradt belőle.
Nem akartam kezdeményezni.
Ebben egy kicsit régimódi vagyok.
Nem olyan volt, mint amilyennek a pletykák alapján képzeltem.
Főleg józanul,
amikor az ember még nem tudja, hova tegye a kezét, lábát.
Erre Denise sarkon fordult…
tarkón ragadott, és határozottan megcsókolt.
Nem volt megállj.
Még jobban!
Akkor nem feküdtünk le.
És ha azt mondanám, elhagylak, ha nem mész bele?
Mély kötelék alakult ki közöttünk.
HOLLYWOODI CSILLIVILLI
Miután összeházasodtak, nagyon boldognak tűntek.
Biztos voltam benne, hogy Charlie megtalálta az igazit.
Összejöttünk,
és eleinte minden nagyon klassz volt.
Az első vendégem a Káoszháza sztárja,
amelynek egyórás évadzáró epizódját jövő szerdán tekinthetik meg az ABC-n.
Köszöntsék Charlie Sheent!
Akkoriban
jól ment a szekér.
Majd jött a hívás.
A Káoszházát
elkaszálták.
Ezt magadra vetted?
- Egy kicsit. - Értem.
Úgy döntöttünk, kamatoztatjuk ezt a tapasztalatot, és elterjesztjük,
hogy továbbra is sitcomoznék, és szívesen veszem az ajánlatokat.
Kaptam egy hívást, hogy Chuck Lorre beszélni akar velem.
FELÜGYELŐ PRODUCER CHUCK LORRE
Ön valamire nagyon ráérzett.
AZ IFJÚ SHELDON
A ma futó műsorok kétharmadát ön készítette.
- És… - Bocsánat. Nagyon sajnálom.
KÉT PASI – MEG EGY KICSI
A Két pasi – meg egy kicsi két fivérről szól.
Az egyikük a bibliai Jóbhoz hasonló figura:
egy dolgos, becsületes fickó, akit üldöz a balszerencse.
A másikuk pedig egy vad partiarc, afféle modern Dionüszosz,
aki ugye a mulatás, a bor és a testi örömök istene.
Amikor a társammal felvázoltuk a Két pasi koncepcióját a CBS-nek,
azt mondtam, hogy az egyik fivér
amolyan Charlie Sheen-i karakter,
mire azt kérdezték: „Ő el is játszaná?”
Itt marad éjszakára? Csak mert a kocsija mögé parkoltam.
KÉT PASI – MEG EGY KICSI
B SUGÁRÚT 9. STÚDIÓ
Emlékszem, az első napon Charlie félrevont, és így szólt:
„Tudom, hogy sok pletyka kering rólam, de már két éve tiszta vagyok,
és nagyon fontos nekem, hogy ez így is maradjon.
Próbálok változtatni az életemen.”
Meglepett, hogy ezt ilyen nyíltan közli velem.
Úgy érezte, meg kell nyugtatnia, hogy komolyan veszi a melót.
Néha, ha kedvem szottyan,
keverek magamnak napközben egy nagy kancsó margaritát,
és a teraszon hesszelek.
Charlie maga a megtestesült dekadencia.
Hisz mi ugrik be az embernek a neve hallatán?
Pont úgy viselkedett, ahogyan vártuk: ő volt a sziporkázó Casanova,
aki egész éjjel partizott, mindig késett,
gyorsan letudta a sminket, mindenkivel jópofizott,
és csak úgy áradt belőle a lazaság.
Aztán rájöttünk, hogy Charlie sok mindent csak leplezni próbál a viselkedésével,
és valójában egy bizonytalan, szorongó ember.
Amint ezt tudatosítottam, könnyebb volt megértenem őt.
Charlie pedig hol a helyén kezelte a komplexusait,
hol pedig rendkívül pusztító módon,
drogokkal és „partizással”.
Most öregnek fogok tűnni,
de van Charlie-ban valami Dean Martin-os sárm.
Martin elegánsan hozta azt a kissé ittas figurát, és Charlie is remekelt benne.
Charlie-nak sikerült szerethetővé tennie ezt a lókötő karaktert.
Charlie angyalai.
Ebben rejlik az ő tehetsége.
Remek humorista és színész.
Na nézzük!
Mentségemre szóljon, kicsit hideg van itt.
Mindig is azt hittem, hogy humorista lesz,
mert komikusvénával született, ami nem mindennapos adottság.
De benne megvolt, és mindig imádta odavetni a slusszpoént.
Nem voltam jártas a tévés világban, de tudtam, hogy kemény meló.
Ez egy segítőcsoport, Charlie.
A whisky és a szivar csak neked olyan fontos.
És bár ismertem Charlie humorát,
meglepett és lenyűgözött az a természetesség,
amivel ebben a műfajban lubickolt.
A többi remek színész feladta neki a magas labdát,
ő pedig gyönyörűen lecsapta.
Bocsásson meg a bátyámnak!
A péniszével gondolkodik, és az nem túl okos.
Így van. Bárki, aki ismer, tanúsíthatja.
Berobbant a show. Azonnal megtalálta a közönségét.
El a kezekkel a nejemtől!
A sorozat rögtön óriási siker lett.
Egyből taroltunk vele.
Emlékszem, hogy a premier előtti vasárnapon focit néztem,
és minden második reklámban mi voltunk. Durván promóztak minket.
Nagyon nehéz elkerülni, hogy az embernek ez ne szálljon a fejébe.
A nézők körberajongták a sorozatot, imádták a humorát.
De ez a könnyen jött siker
abba a tévhitbe ringathat,
hogy ez mindig sétagalopp marad.
Valaki felvetette, hogy behozhatnánk Denise-t mint a karakterem egyik csaját.
Benne voltam.
Legalább nem lesz otthon durca, amiért más nőket csókolok a soriban.
A „gyere anyucihoz”-tól kiráz a hideg.
Nem lehetne inkább „gyere a katolikus diáklányhoz”?
Dehogynem, pap bácsi.
Halleluja!
Denise sokkal praktikusabb típus volt, mint Charlie,
akinek szüksége van erre a józan hangra.
De szépet kaksiztál!
Kellett egy kisbaba a jelenetbe,
és ott volt a mi Samünk.
Pár hónapos lehetett, és akkoriban már gőgicsélt.
Nagyon érdekes volt,
hogy a dialógusunk alatt meg sem nyikkant.
Ez Chucknak tűnt fel az utómunka során.
Azt mondta, olyan jól időzít, mint én,
mert csendben volt, amíg Denise meg én beszéltünk.
- Kidobnád? - Persze.
Úgy éreztem, Charlie-nak sosem menne
a boldog házasságban élő családapa szerepe.
Egyszerűen nem olyan a vérmérséklete.
Mi a baj?
Semmi.
Egy nap, amikor váratlanul felbukkant Denise,
valaki püfölni kezdte az ajtómat.
Charlie volt az. Kérdeztem tőle, hogy mi a baj.
Erre úgy nézett körül, mint aki rosszban sántikál.
Igazán közhelyes jelenet volt. Megkérte, hogy vigyázzak neki valamire,
és egy barna papírtasakot nyújtott felém.
Nem akartam elfogadni. „Legális, ami benne van?”
Azt mondta, igen, szóval végül elvettem.
Az öltözőmbe tettem, és becsuktam az ajtót.
Ott csücsült nálam a tasak.
Azon agyaltam, hogy mégis mi a fenét dugdoshat Charlie a felesége elől.
Győzött a kíváncsiság: belekukkantottam.
Legális volt a tartalma: egy Barely Legal pornóújság volt benne.
Hogyan? Hogyan taszítalak el?
Sajnáltam, hogy a házasságuk kezd megromlani.
- Nem tudsz elköteleződni! - Dehogynem.
Igen? Bizonyítsd be!
A műsor elképesztő népszerűsége
és az azzal járó nyomás megváltoztatta Charlie-t.
Olyan volt, mintha szabotálni akarná a sikerét és a családunkat is.
Mintha zavarta volna, hogy jól mennek a dolgok.
Vedd be ezt! Megnyugtat.
Szuper!
Charlie, nem kaphatsz be csak úgy egy ismeretlen pirulát!
De hisz mondta, mi az. Kösz, anya! Rohanok.
Elfogott a nyugtalanság.
Szükségem volt valamire, ami lelazít,
de nem siklatja ki az életem.
Így kötöttem ki a tablettáknál,
ami hiba volt.
Mit értesz tabletták alatt?
A hidrokodont. Mint a Norco, Vicodin…
Azzal kezdődik, hogy az ember
orvoshoz megy egy panasszal,
amit jéggel és fájdalomcsillapítóval otthon is tudna kezelni.
Nem gondoltál arra, hogy ez függőként rossz útra vihet?
Számba vetted a következményeket?
Agyaltam a dolgon, és azzal győztem meg magam,
hogy a múltban tényleg elvetettem a sulykot,
de most észnél leszek,
és nem engedem el a gyeplőt.
Hát igen.
Ezt a mesét adtam be magamnak.
Látszik a lélektelen üresség a cápa szemében.
Két pasi – meg egy kicsi!
Látszik a lélektelen üresség Charlie Sheen szemében.
Sajnos a tabletták
idővel nagy fokú irracionális dühöt okoztak.
Hirtelen nagyon megváltozott.
Egy nap felkerestem a szponzorát, és mondtam neki, hogy aggódom Charlie-ért.
De Charlie ismerősei lepattintottak azzal, hogy csak a hormonok beszélnek belőlem.
Folyton a hormonjaimra fogod a viselkedésem.
Nem mindig. De lásd be, hogy van alapja!
Éreztem, hogy kurva nagy gáz van,
és rájöttem, hogy az őt körülvevő emberek
egymás ellen próbálnak uszítani minket, pedig házasok voltunk,
és a második gyermekünket vártam.
Ezt pedig nagyon nehezen viseltem.
És én nem félek kinyitni a számat.
Kemény csaj vagyok, és kimondom, ha valami nincs rendben.
Sheen kontra Richards.
Denise Richards távoltartási végzést kért elhidegült férje, Charlie Sheen ellen.
Igen, sokszor kikeltem magamból.
De olyankor nem másokra haragudtam,
hanem arra, hogy az újabb bogyóadag,
amit azért vettem be, hogy szinten tartson,
már nem üt be úgy, ahogy az első három.
Így aztán egész nap, egész éjjel, egész hétvégén
azt a kezdeti eufóriát hajszoltam, ami olyan érzés,
mintha jakuzziba merülne az ember.
Körbeölel a melegség.
Charlie nagyon…
agresszív lett.
Richards elképesztő dolgokkal vádolja a férjét.
Charlie és Denise!
Állítása szerint Sheen életveszélyesen megfenyegette.
Charlie szörnyű dolgoknak tett ki.
Kész csoda, hogy életben vagyok.
Szerintem az segített átvészelni a borzalmakat,
hogy van humorérzékem, és tudtam nevetni ezen az egészen.
De rémes volt.
Szóval most már röhögünk azon a sok hülyeségen.
Sokan azt hinnék, hogy nem vagyunk normálisak.
„Emlékszel, amikor baseballütővel verted szét a tévéket?” Így nosztalgiázunk.
Tudom, hogy ez szörnyen morbidan hangzik, de…
így néztek ki a mindennapjaink.
És ha nem lennék ilyen erős,
valószínűleg sokkal rosszabb irányt vett volna az életem a sok baromság miatt.
Durva volt.
Sokat rontottam feleslegesen a dolgokon.
Ezt elismerem.
És nem vagyok rá… Máig szörnyen érzem magam miatta.
- Charlie törődik a gyerekeivel? - Hogy viselik a bírósági huzavonát?
Egyikünk sem akar itt lenni. Ez nem a kameráknak szól.
Megalázó ez az egész, de a gyerekekért teszem.
Denise-nek és Charlie-nak két kislánya volt.
Amikor megtudtam, hogy válnak,
egyből arra gondoltam, hogy kiújulhatott Charlie függősége.
Minden olyan, mint egy álom.
De az álom rémálomba fordult,
ahogy Denise Richards és Charlie Sheen válása csúnyán eldurvult.
Denise-szel megromlott a viszonyom, ezért nem lehettem jelen Lola életében,
miután megszületett.
Sokáig nem volt köztünk kapcsolat.
Én csak azt kívántam, hogy apa józan legyen.
Mert egy függővel lehetetlen rendes kapcsolatot kialakítani…
CHARLIE LÁNYA
…hiszen nem önmaga.
Nem tud rendesen kommunikálni.
Szóval kis koromban nem volt közeli kapcsolatom apával.
Nagyon sok mindent elhallgattak előlem. Gondolom, így próbáltak óvni.
Úgy akartam tenni a lányok előtt, mintha minden rendben lenne.
Nem ők tehettek a válásról.
Nem ők akartak csonka családba születni.
És a rivaldafényből meg a botrányokból sem kértek.
- Bocsi. - Semmi baj.
- Bocsánat! - Tartsunk szünetet?
- Engem nem zavar, ha vesznek. - Engem igen.
- Csak vegyenek! - Jó, de…
Ez a dolguk. Ez egy kurva dokusorozat akar lenni.
Filmezzenek, ez a feladatuk. Engem nem zavar.
Ezek őszinte könnyek.
Ennek az egésznek csak úgy van értelme, ha igazat mondunk. És az az igazság…
hogy úgy érzem, a közös életünk három szakaszból állt.
Az első az volt, amikor megismerkedtünk és összeházasodtunk.
A második a válás, a harmadik pedig mindaz, ami utána jött.
- Bocs, hogy így elérzékenyültem. - Semmi baj.
Iszonyú nehéz időszak volt,
de nem engedhettem meg magamnak, hogy összeomoljak.
- Így jó? - Szuper.
CHARLIE 3. EXNEJE
Meglógtam a Ferrarival.
Tudjátok, miből emlékszem rá fiatalkorából?
Amiben dögös amerikai focistát játszott. Lucas és a szerelem?
- Igen. - A Dirty Dancingben is imádtam.
Kicsiként táncoltam, szóval odavoltam érte.
Charlie nem szerepelt a Dirty Dancingben.
Jesszusom!
Akkor ismertem meg, amikor frissen elvált.
Brooke olyan volt nekem, mint világítótorony a viharban.
Egy haveromnál buliztam, ahol vagy egy órát dumáltam Brooke-kal.
Megtudtam, hogy már öt éve tiszta.
Elkértem a számát, és pár napra rá felhívtam.
Elmentem hozzá, dumáltunk, majd elköszöntem.
Nem kapkodtuk el a dolgokat.
Bírtam a csajt, bejött a kisugárzása, az energiája.
Nem lehettem ott Charlie és Brooke esküvőjén egy forgatás miatt,
de a feleségem elment.
A ceremónia után felhívott: „Úristen!
Hát én komolyan aggódom.” Ezek voltak a szavai.
„Elmesélem, milyen tósztot mondott Martin Sheen.”
Mire én: „Oké, halljuk!”
Állítólag Martin felállt, és így szólt: „Remélem, tudjátok, mit csináltok.”
És leült.
Ennyiben merült ki Martin Sheen pohárköszöntője a fia esküvőjén.
Brooke Palm Beach-i.
Mondtam a szüleinek, hogy ne adják hozzá Charlie-hoz,
aki tehetséges, de rémes egy alak. „Hozzá ne menjen!”
Jött a szokásos forgatókönyv:
házasság, gyerekek.
Az ikerfiaink szívproblémával születtek.
De a forgatás nem állt le.
Ezért gyakorlatilag a kórházban aludtam,
ott tanultam a szövegemet,
miközben folyton rá-ránéztem a kicsikre,
és olvasópróbákra rohangáltam.
Minden felvétel között Broke-kal telefonáltam.
Kezdtem nagyon haragudni a készítőkre,
amiért a műsor fontosabb volt nekik,
mint az, hogy a színészük újszülöttjei élet és halál között lebegnek.
A srácokkal minden rendben. Kiheverték a dolgot. Szívós kis kölykök.
De akkor…
rettentően aggódtam értük.
Nem akarok vádaskodni,
csak próbálom árnyalni
az akkori helyzetet,
és hogy miért fajultak el a dolgok.
Emlékszem az éjszakára, amikor kilenc év crackmentesség után
megtörtem, és csúfos kudarcot vallottam.
Brooke a mosdóban kokózott egy csajjal.
Dörömbölni kezdtem az ajtón,
mire rám förmedtek, hogy ne rontsam el a bulit.
Azt mondtam, hogy ha már ezt a szart tolják,
legalább ne pazaroljanak,
és csinálják rendesen.
„Majd én megmutatom, hogy kell.”
Így estem vissza.
2009 ASPEN, COLORADO
- Egy órán át azt hittem, meg fogok halni. - Hogy hívják, hölgyem?
Brooke-nak.
És hogy hívják a férjét?
Charlie Sheen.
Az aspeni rendőrség letartóztatta Charlie Sheent,
aki börtönben töltötte a karácsonyt,
miután a felesége kihívta rá a rendőrséget.
Hozzá kell tennem, hogy mielőtt felszálltam volna az aspeni járatra,
történt valami a reptéren, ahová apa vitt ki.
Már épp indultam volna a repülőhöz,
amikor apa megállított: „Ne menj! Ne szállj fel a gépre!”
„Miért, le fog zuhanni?” Mire ő: „Nem, csak…
Rossz előérzetem van ezzel kapcsolatban.”
Ő volt a hírnök, akire ha hallgattam volna, elkerülöm az aspeni mizériát.
Nem nagyon mehetek bele a részletekbe, mert…
nem tudom, hogy Brooke is hozzá akar-e szólni.
Mondja el, mi történt!
A férjem megfenyegetett…
egy késsel. Azt hittem, meg fog ölni. Megrémisztett.
Hamar eldurvultak a dolgok.
Férjként és feleségként bezárkóztunk egy kis szobába,
amit sosem hagytunk el, mert folyton drogoztunk.
Ettől teljesen bekattantunk, és paranoiássá váltunk,
ami elég bizarr incidensekhez vezetett.
Brooke vérében 0,13% alkoholt mértek, tehát ittas volt,
és a vallomása nagy részét visszavonta.
Szóval rejtély, hogy valójában mi történt.
Igen, hamar visszavontam.
Még akkor?
Igen, bementem, és visszavontam, hogy kiengedjék.
Muszáj volt visszavonnom a vallomásomat.
Ezzel fel is dühítettem az ügyészt.
Hogyhogy „muszáj volt”? Ezt hogy érted?
Ha nem vonom vissza,
akkor Charlie komoly bajba került volna.
Ezért úgy érezted,
ezt kell tenned annak érdekében, hogy megvédd magatokat?
Hát persze. Hisz a férjem volt,
ráadásul mindketten becsavarodtunk attól, hogy már régóta keményen drogoztunk.
Szóval nem tehettem úgy, mintha tudnám, hogy pontosan mi történt,
mert nem voltam olyan állapotban.
Kijózanodva le is döbbentem:
„Mi a francot műveltem, és milyen faszságokat hordtam össze?”
Bocs a trágárságért.
Később semmire sem emlékeztem.
Nincsenek kristálytiszta emlékeim arról az estéről.
Nem tudom elmondani, hogy ez meg az történt,
és Charlie ezt meg azt csinálta… Nem.
Igazából teljesen elborult az agyam.
Nem voltam ártatlan a dologban. Abszolút nem.
Azóta számtalanszor bocsánatot kértem Brooke-tól.
Sikerült fátylat borítanunk rá.
De sajnálom, hogy ez nem maradt köztünk.
Szerintem nem fair kimazsolázni Charlie legrosszabb pillanatait,
és azok tükrében értékelni őt mint embert.
Elvégre kábítószerezett, ami ugye megváltoztatja
az ember viselkedését és jellemét.
Az aspeni eset betett a kapcsolatunknak.
Zátonyra futhatott Charlie Sheen és Brooke Mueller viharos házassága.
Sheen hétfőn adta be a válókeresetet,
miután Mueller családon belüli erőszakkal vádolta egy vita után.
Akkor fontolgattam először, hogy kiszállok.
Semmilyen formában nem akartam támogatni az erőszakot.
Ha jól emlékszem, beszéltem erről Chuckkal az olvasópróba előtt.
Azt mondta, tegyem jóvá a dolgot,
és kérjek nyilvánosan bocsánatot,
de nem voltam rá hajlandó.
Ők arcmentés céljából akarták erőltetni a meakulpázást,
de az nem lett volna több egy ostoba színjátéknál.
Gyalázatosan viselkedtem.
Megbántottam a feleségemet, a gyermekeimet, az édesanyámat.
Míg Tiger Woods karrierje derékba tört,
Charlie Sheené az állandó botrányok dacára felívelt.
A Két pasi Sheen letartóztatása ellenére is vezeti a nézettséget.
Az emberek elfogadták, hogy Charlie Sheen ilyen, hisz önmagát adja,
míg Tiger Woodsot
makulátlan erkölcsű élsportolóként képzeltük el,
ezért az ő ballépéseit nehezen bocsátja meg a nyilvánosság.
A sorozat hatalmas reklámbevételt biztosít a CBS-nek.
Az előző évaddal 155 milliót kerestek.
Meglennének Charlie Sheen kicsapongásai nélkül, de kénytelenek elviselni.
Egy nap reggel megjelent Charlie-nál
Les Moonves a Warner Bros. Television vezetőjével.
Két lehetőséget vázoltak fel neki:
vagy azt jelentik be, hogy elvonóra megy,
és utána folytatják a forgatást,
vagy azt, hogy elkaszálják a műsort, és fel is út, le is út.
Charlie élete minden téren szétesőben volt.
Épp a sorozata szerződését tárgyalta újra, amelyben elvileg én is szerepelek.
Szia, Charlie! Alan vagyok, az öcséd. Nincs semmi gond.
Emlékszem, hogy rengeteget vívódtam.
Egyrészt úgy éreztem, kikészültem, másrészt sok pénzről volt szó.
Még le lehetett húzni pár bőrt a sorozatról,
de nem tudtam, bírom-e szuflával.
Féltem, hogy ha visszamegyek, annak nagyon rossz vége lesz.
Ezt közöltem is velük.
Mint kiderült, a készítők már előre leszerződtek néhány évadra.
Nem akarták elveszíteni Charlie-t, ezért óriási összegeket szántak rá.
Mint a Jimmy Stewart-film.
Egymásnak telefonálgattunk.
Na?
Moonves, az ügyvédem meg én.
Elutasítottuk az ajánlataikat, mert tudtuk, hogy csak blöffölnek.
Volt ez a Kim Dzsongil nevű észak-koreai diktátor,
aki eszelősen viselkedett, és a többi ország annyira félt tőle,
hogy inkább egy rakás pénzt hozzávágott.
Itt is valami hasonló történt.
Charlie elképesztő összegeket követelt,
mert széthullóban volt az élete.
Eközben én,
aki nyugisan elvagyogattam, csak harmadannyit kerestem.
Nézzenek ide!
- Örülünk Charlie-nak. - Ezért a vigyor.
Pontosan. Ő az én sztárjátékosom.
- Charlie az ász. - Kösz.
A CBS kereste magának a bajt, és meg is találta.
Charlie kétéves szerződést írt alá,
így most minden Két pasi-epizóddal kétmillió dollárt keres.
Ezzel ő lett minden idők legjobban fizetett tévésztárja.
Történelmi szerződést kötöttek.
Egy tévészínész sem keresett annyit, mint ő. Talán még ma sem.
Miután megkötötték a szerződést, nagyon haragudtam az embereire.
Nem értettem, miért erőltetik, hogy szerepeljen, mikor láthatóan nem volt jól.
De nyilván nem akarták elengedni az aranytojást tojó tyúkot.
A csapból is az folyt,
hogy Charlie minden idők legjobban fizetett tévésztárja lett.
Igen, az tényleg rengeteg lóvé volt.
Nem lett volna szabad ennyi pénzt kapnom az akkori állapotomban.
Nem csoda, hogy rossz vége lett.
…nem mindig győz a jó.
Előfordul, hogy a sötét erők…
Most hol vagyunk?
Kaliforniában, a hollywoodi lakásomban…
CHARLIE DÍLERE ÉS BARÁTJA
…amit Charlie-tól kaptam,
amikor még neki dolgoztam.
KÉT PASI – MEG EGY KICSI
Piti dílerként kezdtem,
de mellette annyit kerestem, hogy nem tudtam mit kezdeni a pénzzel.
Marco, azaz Phil Heinz,
aki úgy írja a nevét, mint a ketchupmárka, egy jóbarátom.
Arra már nem emlékszem,
hogy hol ismertem meg.
Frissen szabadultam a börtönből, amikor jött egy hívás.
Egy férfi szólt a telefonba: „Szevasz!” Kérdeztem, hogy ki az,
mire azt felelte, hogy ő Charlie Sheen.
Gondoltam, ez valami hülye vicc.
De közben felismertem a hangját, mert a börtönben
csak a Zsarukat, a George Lopezt és a Két pasit adták.
Kérdeztem Barbie barátnőmtől,
hogy van-e kedve Charlie Sheennel bulizni.
Lelkesen igent mondott.
„Charlie Sheen? Neki ingyen is beleülnék.”
Az első két héten minden este,
aztán minden második este,
amikor átmentem hozzá, 15 000 dollár ütötte a markomat.
Volt, amikor 20, máskor 30.
Ami egyszerűen…
fantasztikus volt. Nem hittem a szememnek.
Előfordult, hogy csak kettesben lógtunk.
Dumáltunk, piáltunk, filmet néztünk, zenét hallgattunk.
Teljesen hétköznapi dolgokat csináltunk, csak beszakítva.
Dilemmáztam, mert nemrég szabadultam a börtönből,
ahová kábítószer-birtoklás miatt csuktak le,
és helyes irányba akartam terelni az életem.
De aztán adódott ez a lehetőség, és hát olyan volt…
mintha megnyertem volna a lottót.
Nem szalaszthattam el.
Időnként előfordult, hogy nem jött el a forgatásra,
és mindig ott volt bennem a félsz. Hinni akartam, hogy minden rendben lesz.
Hogy megjelenik pénteken az élő közönség előtti forgatáson,
és odateszi magát.
Beismered végre, hogy baj van?
Nem is tudom.
Azt hiszem, az utolsó pár évadnál
már én is sejtettem, hogy valami nagyon nincs rendben,
de megpróbáltam nem venni róla tudomást.
Nem akartam beismerni, hogy gáz van, mert a megélhetésem függött tőle.
Azt hajtogattuk, hogy minden rendben lesz.
Kérem a telefont!
Gyerünk!
Itt van valahol. Pillanat!
Oké, mindjárt kihalászom. Bocsi, mély ez a zseb.
Ha értitek, hogy értem.
Állandóan engem küldtek hozzá, mert már nem rúghattak ki.
Az exeként már amúgy is kiíródtam.
Amikor nagyon aggódtak érte,
megkértek, hogy nézzek be hozzá, él-e még. „Már két napja nem láttuk.”
Az ajtaját püföltem,
egyre csak dörömböltem, és kiabáltam: „Nyisd már ki!”
Vittem magammal kaját, és ott találtam nála Jon Cryert.
Nekiálltam szendvicseket készíteni, mire Jon ideges lett.
Azt kérdezte, mit csinálok.
„Szendvicset készítek Charlie-nak, mert gondolom, nem evett.”
Aztán lesétált az emeletről két-három prostituált.
Jon pedig megkérdezte, hogy nekik is készítek-e szendvicset.
Mire én: „Hát… persze.”
Mégis mit mondhattam volna?
„Bocs, de mivel a testetekből éltek,
nem ehettek a majonézes-mustáros- pulykás-sajtos-salátás, proli szenyámból”?
Nem mintha ínyencfogást dobtam volna össze.
Csak próbáltam valahogy életben tartani Charlie-t.
Azt a széket törted el, amikor lezúgtál róla.
- Mit csinálsz? - Hát persze.
Néha annyi cracket szívott, hogy beszélni sem tudott, csak halandzsázott.
Pörögjünk…
Egy szót sem értettem belőle.
Ócska szar.
Egy reggel az a TMZ-hír fogadott,
hogy Charlie Mercedese szakadékba zuhant.
Megrémültem, hogy talán ő is benne ült.
Bementem dolgozni. Charlie is besétált, mintha mi sem történt volna.
Tetőtől talpig végigmértem, hogy ép-e.
Azt hittem, becuccozva lehajtott a szakadékba,
szerencsésen túlélte, majd felmászott a sziklán, és hazasétált.
De nem ez történt.
Charlie Sheen Mercedesét ellopták Hollywood Hills-i otthonából,
majd lelökték egy Mulholland Drive-menti szikláról.
Aztán még egyszer megismétlődött ugyanez.
Négy hónapon belül másodszor, ugyanarról a szikláról.
Őt ez látszólag hidegen hagyta.
Fontosabb dolgok is történnek a világban.
Megannyi rejtély övezi az életét. Én ezt nem tudnám ilyen lazán kezelni.
Ha valaki kétszer is eljátszaná velem ezt,
álmatlan éjszakáim lennének.
Idővel a teljesítménye is hanyatlani kezdett.
Figyelj, megértem, hogy aggódsz, de nincs semmi baj.
Romlott az időzítése.
Láthatóan leplezni próbálta, hogy be van nyomva.
Megjelent, és extrém barátságos volt. „Sziasztok! Mizu van?”
Megölelgette a többieket, akik csak zavartan néztek rá.
- Mi? - Hát… Csodás. ******! Oké.
Akkoriban már folyamatosan aggódtam érte.
Mindennap szorongtam, hogy talán utoljára látjuk.
Charlie-t nemcsak kollégának, de barátnak is tartottam.
Mindannyian féltünk, hogy tragédiába torkollik az élete.
Helló, dr. Nassif vagyok. A Beverly Hills-i Beverly Parkban lakom.
Igen?
Most hívott Charlie Sheen a rezidenciájáról.
Erősen ittas állapotban van,
és nagy fájdalmakkal küzd.
Aggódom az állapotáért.
Értem.
Újra a 45 éves, zűrös életű Charlie Sheen nevétől visszhangzik a sajtó.
Tegnap mentővel szállították a Los Angeles-i Cedars-Sinai Kórházba.
Az apját, Martin Sheent is látták a helyszínen.
A TMZ szerint Sheent hordágyon vitték ki az otthonából
és helyezték mentőautóba.
Sosem lehet tudni, mi igaz abból, amit a TMZ állít.
Fogalmunk sem volt Charlie tényleges állapotáról.
Elvonóra került egy napokig tartó, kokainos-alkoholos tivornya után.
Nem ismerek még egy ilyen önpusztító személyt.
Még azt sem zárnám ki, hogy az öngyilkosság volt a célja.
SZEMTANÚ
Biztosak voltunk benne, hogy túladagolt, és halálközeli állapotban van.
Nagyon aggódtunk érte.
Charlie ezt annyival reagálta le, hogy most kórházban fekszik,
de ott lesz a jövő heti forgatáson.
Megjelent a srác, kinyitotta a táskáját,
és kiszórt belőle öt, körülbelül ekkora…
- Teniszlabdányi? - Igen, öt teniszlabdányi kokaint.
Sokszor hetekig buliztunk, amikből végül hónapok lettek.
Előfordult, hogy a testem már nem bírta tovább,
ezért hazamentem, és egy-két hétig csak aludtam.
Aztán amikor visszatértem Charlie-hoz,
ő még mindig csapatta. Minden egyes éjjel.
Gondoltam is, hogy ez nem ember.
Charlie-nak más a biológiája.
Különben nem élte volna túl ezt az egészet.
Más kémiai reakciók zajlanak benne.
Meggyőződésem, hogy valamiben genetikailag eltér másoktól.
Csak néztünk egymásra tanácstalanul.
Mit kezdjünk valakivel, aki ennyire megátalkodottan önpusztító?
Aztán Charlie olyan interjút adott Alex Jonesnak, hogy lehidaltam.
Szerintem nem kicsit gyalázatos,
hogy Chaim Levine – ez Chuck Lorre igazi neve –
beáldozta volna ezt a rocksztárt, csak hogy mentse a bőrét.
Később megtudtam, hogy Charlie őrült kifakadásait az okozta,
hogy tesztoszteronkrémet használt.
Az kölcsönhatásba lépett a drogokkal, amiket szedett,
illetve az alkohollal, mert akkoriban ivott is,
és mániás viselkedést okozott nála.
A tesztoszteronszintem 4000 körül lehetett.
A normális érték 710 körül mozog.
Szóval teljesen bekattantam tőle. Olyan voltam, mint egy kibaszott eszelős.
Egy rossz szándékú, de békés férfi vagyok.
Az az igazság, Chaim,
hogy már közel egy évtizede
játszi könnyedséggel aranyat csinálok neked a szarból.
Charlie menő volt, és áradt belőle a sárm.
De mindez odalett, és átvette a helyét…
a betegség.
Sok idő telt el azóta, és megértettem,
hogy rengeteg düh és frusztráció gyűlt fel akkor bennem a két válásom miatt.
A gyerekek miatt is stresszeltem.
Bántott, hogy férjként és apaként kudarcot vallottam,
és mindezt Chuckon vezettem le.
Chuck pedig úgy döntött, hogy leállítja a sorozat gyártását.
Ezt most veszed? Mindent veszel?
Megnézem, és eldöntöm.
Mizu?
- Kirúgott a Warner Bros. - Izzik a telóm.
Ja. Egy faszi kérdezte, mit üzenek a Warner Bros.-nak.
Mire én: „Várlak a Fort Knoxban.
Csak ott van elég arany, hogy kifizessetek, árulók!” Győztes!
Méghogy kirúgtak!
Gratulálok!
Pacsit! Basszák meg a műsorukat!
Amúgy is kurva gáz volt. Ez a géniusz jobbat érdemel.
Kihasználtak, aztán eldobtak. De megszívják,
mert lúzerek, nem pedig…
győztesek!
Az, hogy kirúgták,
csak elmélyítette a függőségét.
Úgy állt hozzá, hogy „na most megmutatom nekik”.
A trollok fegyvere.
Oké. Egy nap majd bevetem ellene.
Ötvenkaliberes géppuskává alakítom!
Charlie!
Gyerünk!
Király vagy, Charlie!
Bármit csinált, egy csomóan tapsoltak hozzá.
A hősöm vagy, Charlie! Hős vagy!
Sajnos az embereket lenyűgözik az ilyen zűrös alakok.
- Mit szólsz? - Ha tudnám, viselném.
Hajrá, Charlie! Bajnok vagy!
Látni akarták, ahogy szétcsúszik, mert ebben a korban már nincs magánszféra.
Na ide figyeljetek, semmirekellők!
Örvendjetek, mert megjött a malibui messiás,
a calabasasi kondor,
a boszorkánymester! Ámuljatok, irigy kutyák!
Kell a cirkusz a népnek.
Az jöhet minden mennyiségben.
Charlie Sheen, a saját szavaival.
Andrea Canning kollégám szombat reggel leült vele beszélgetni.
Fél hatkor kapcsoltuk be a kamerákat,
végigkövetve Charlie intenzív reggeli edzését.
A forgatás végén két kérdést tettünk fel magunknak,
ahogy bizonyára önök is: mi ütött Charlie Sheenbe,
és mit tartogat számára és a családjának a jövő?
A rádiós kifakadásai miatt sokakban felvetődött a gyanú,
hogy ön ismét kábítószerezik.
Oké, értem.
Igen, kábítószerezek. A Charlie Sheen nevű drogot tolom.
Lehetetlen beszerezni, mert már egy dózis is halálos.
A gyerekei sírva borulnának százfelé loccsant testére. Túltoltam?
Sok baromságot hordtam össze. Restellem is.
El a kamerákkal, hívjatok neki segítséget!
Sürgősen vontassátok vissza ezt a kisiklott vonatot!
Ne rakjátok vissza a vágányra, inkább javítsátok meg!
Az utolsó drogélménye?
Utoljára annyi cuccot toltam be, hogy kész csoda, hogy túléltem.
Pontosan mennyit?
Nem tudom. Hétgrammos crackkristályokat szívtam el.
Én így nyomom. Ezen a vonaton nincs fék.
Charlie nem kamuzott, amikor azt mondta, hétgrammos crackkristályokat szívott el.
Én is láttam.
- Hogy élte túl? - Úgy, hogy én vagyok Charlie Sheen.
Más a biológiám, mint a többieknek.
Más az agyam, a szívem. Tigrisvér folyik az ereimben.
Csak nagyon kevesen…
Sőt a legtöbben, akik olyan durván tolták, mint Charlie meg én, már nem élnek.
Mi vagyunk az utolsó…
túlélők.
Ha rákos lenne, hogy bánnánk vele?
A függőség is csak olyan betegség, mint a rák.
Nem érdekel, hogy az apám az, vagy egy random idegen az utcán.
Nem érdekel, ki mondja. Nekem ne papoljon senki!
Charlie hozott bizonyos döntéseket,
és nem biztos, hogy tisztában volt a lehetséges következményekkel.
Hát nem látja, hogy teszek a múltra?
Az embert a múltja formálja, az határozza meg.
Ez is csak egy tévhit, amit eloszlatnék.
Túllőttem a célon.
Még a reggeli kávénkat sem ittuk meg, és máris tarolunk.
Sheen az istennőinek nevezi őket.
Ön antiszemita?
Nem vagyok az. Honnan veszi ezt? Mire alapozza? Nem…
Teljesen távol áll tőlem az a mentalitás.
Chuck Lorreként ismerjük, de Charles Levine-ként anyakönyvezték.
- Igen. - Ön Chaim Levine-ként utalt rá.
A neve héber változatát használta, ami előtt sokan értetlenül állnak.
Az egyik végefőcímben olvastam. Csak vicceltem, nem volt komoly.
Sheen azt állítja,
az egyik rész végefőcímében látta meg a nevet…
CHAIMBÓL CHUCK, LEVINE-BŐL LORRE?
…és viccnek szánta a megjegyzést.
Elvetettem a sulykot, viszont az emberek
úgy felfújták a dolgot, akkora feneket kerítettek neki,
hogy azzal is csak adták alám a lovat.
A szenvedélye kissé csapongónak tűnik.
Ha kölcsönadnám az agyam öt másodpercre,
azonnal visszaadná: „Ez elviselhetetlen!”
Mert olyan intenzitással pörög,
ami talán nem is e világi. Érti?
A tigrisvér és az adoniszi DNS kombinációja…
különleges adottság.
Ez színtiszta arany és mágia.
Megrészegített, ahogy az emberek arra az interjúra reagáltak.
Charlie Sheen napról napra népszerűbb.
Huszonnégy óra alatt több mint egymillió követője lett a Twitteren.
Amerika besheenült.
Durván besheeneltünk.
Bocs, Középszer-Amerika. Lúzerek! Győztes. Pápá!
A Sirius Radio egy napra külön csatornát szentelt neki.
Tigrisvér Rádió.
A Bakersfield Condors Sheen-estét tartott.
Egyet fizet, kettőt kap Tigrisvér-jégkása-akció,
és a Charlie-hasonmásoknak két zacsi mellé jár egy kicsi.
- Győztes. - Győztes vagyok.
Győztes vagyok, helló!
Helló! Győztesek vagyunk!
Ismét a balhés sztár uralja a közbeszédet.
Bizarr látvány. Lángol az arcom, de semmit sem érzek.
Azzal, hogy boszorkánymesterként hivatkozott magára,
felzaklatta Salem néhány lakóját.
Nem dobálózhat csak úgy ezzel a szóval.
Sheen nem boszorkánymester.
BOSZORKÁNYMESTER
A boszorkánymester a szellemvilág dolgaiban jártas bölcs.
Helló, győztes vagyok!
Győztes vagyok, győztes
Egy kommentelő a TMZ-n megjegyezte:
„Szülők, mutassátok ezt meg a gyerekeiteknek!
Ha ez nem rettenti el őket a drogoktól, akkor semmi.”
Odamentem a számítógéphez, és kihúztam a kábelét.
Kikapcsoltam a közösségi médiát, mindent.
Hinni akartam Charlie-ban,
és reméltem, hogy tisztában van azzal, mennyire szeretjük.
Azt tudjuk, hogy ő szeret minket.
Remélem, ez is elég.
A rendőrség elvitte tőle az ikerfiait az exfelesége távoltartási végzése miatt.
Az esetet a Radar Online vette videóra.
Nem volt, aki vigyázzon a fiúkra,
és féltem, hogy nevelőotthonba kerülnek.
Ezért majdnem egy évre magamhoz vettem őket.
Tegnap elvették a gyerekeit.
Ez fájdalmat okoz önnek?
Igen, de a csatamezőn
az érzelmek, az egó és a pánik csak hátráltatják az embert.
Az akkori életmódom miatt teljesen elszakadtam a valóságtól.
Ráadásul ekkor pereskedtem a stúdióval.
Egy csomó lóvéval tartoztak nekem, és nem akarták kifizetni.
Nekem meg rengeteg kiadásom volt,
gyerektartás és egyebek, amiket nem tudtam kipengetni.
A menedzsereim azt mondták, a Live Nation érdeklődik,
hogy lenne-e kedvem turnézni.
Kérdeztem, hogy mégis mivel.
A balhés színész színpadra viszi bizarr valóságát
a Charlie Sheen Live: My Violent Torpedo of Truth formájában.
Ne vedd sértésnek, de a neved egybeforrt a zűrrel.
A Torpedoes of Truth, azaz Igazságtorpedók zseniális cím,
mert felkelti az érdeklődést.
Egy törvényen kívüli amerikai hős vagy.
Szerintem ezért követnek többen a Twitteren, mint bárkit.
- A világítás maradjon! Állj oda! - Akkor kezdhetjük?
Szerintem Charlie rajongói rajta keresztül élték ki magukat.
Olyan életre vágytak, mint az övé,
és bejött nekik, hogy bár Charlie-é volt a világ legjobban fizető melója,
mégis be tudott szólni a főnökének, sőt a főnöke főnökének is,
mi több, az egész világnak beintett, és annyit drogozott, amennyit csak akart.
Feldühödtek, ha valaki korlátozni próbálta ebben.
Iszonyúan kiakadtak, ha bárki meg akarta állítani.
Ez tök guszti. Megeszem.
Mindegy is.
A téboly nem szűnik meg magától. Inkább kurvára elmélyül.
Mit üzen azoknak, akik szerint ön őrült vagy bipoláris?
- A műsorban említi… - Nem ismernek.
Valaki szerint bipoláris vagyok.
De tudjátok, hogy mi vagyok, nem? Bi-győztes.
Igazából fingom sincs arról, mi az a „bipoláris”.
Mennyi ideig is tartott ez, úgy 100 napig?
Nagyon sok fájdalmat okoztam ezalatt a szeretteimnek.
Sok szarságnak tettem ki őket.
Akkor nagyon nehéz volt a suliban,
mert olyan dolgok jutottak el hozzám, amiket nem is értettem.
Sosem találtam ott a helyemet,
és egyet leszámítva nincsenek is onnan barátaim.
Csapasd, Charlie Sheen!
Győztes!
„Charlie üdítő jelenség!”
A francokat.
Mindent elért a szakmában, amit csak lehetett,
aztán elbukta, és most hisztizik.
Ez az egész azért történt, mert…
elküldtem a főnökömet a picsába.
Ez az!
Kerek perec.
Nagyon furcsa érzés.
Mintha nem is magamat látnám.
És hát nem nézegetem, ha nem muszáj.
Mert egyszerűen… beleborzongok a szégyenbe.
- Jól éreztétek magatokat? - Szar volt!
- Golyóálló mellény kellett volna. - New York kemény, de L. A. még inkább.
Jó hír, hogy Charlie Twitter-követőinek zöme chicagói.
Ők kíváncsiak lesznek rá.
Van az a régi film, a Hóbortos hétvége.
A halott pasival.
És sokszor elszomorodtam, amikor Charlie-hoz mentem.
Egy csomóan lebzseltek nála,
és mintha csak odatették volna őt autogramot osztogatni.
Hátrébb állnának, kérem?
Álljanak hátrébb!
Volt-e olyan állapotban, hogy szerepelhessen?
Nem.
Nem volt.
Az emberek látni akarták azt a… lényt.
Kíváncsiak voltak a seggfejre, aki őrült baromságokat művel.
Egyrészt ajnározták miatta, és bizarr módon bátorították,
másrészt pocskondiázták érte.
Mindenki, aki jegyet vett az előadásra,
cseszheti a pénzét.
- Nem fog eljönni. - Mert egy lúzer!
Charlie gáz!
Jó lett volna, ha valaki közbelép, és kijelenti:
„Most már elég volt!
Tűnés haza, nincs itt semmi látnivaló.
Ez az ember rosszul van.”
Összevissza beszélt, a felét sem lehetett érteni.
Hülyeség volt az egész.
Mindenkit sajnálok, aki ezért pénzt adott ki.
Ha még egyszer azt mondja valaki, hogy sztorizgassak,
elküldöm a kurva anyjába.
Kénytelen voltam végigcsinálni.
Ha már meggyújtottam a gyújtózsinórt,
állnom kellett a robbanást is,
legyen bármekkora.
Megvagyunk. Jöhet a következő csoport.
Az emberek nagy képmutatók, és minden trendre felülnek.
Szeretnek a nyájhoz tartozni, mert többnek érzik magukat általa.
A balhé…
igazából senkinek sem okoz örömet.
De nagyon izgalmas, amíg tart.
És az emberek keresik ezt a fajta drámát, annak ellenére, hogy valaki,
ez esetben Charlie, súlyos árat fizet érte.
És Charlie nem tagadja, hogy ebben ő is vétkes.
A turné végeztével
annyira szarul éreztem magam,
hogy muszáj volt eltompítanom az érzéseimet.
És… el akartam tűnni.
Bezárkózni egy sötét szobába egy zacskó kokóval.
Charlie akkor teljesen a padlón volt.
Sokszor elsírta magát, én pedig átöleltem,
és azt mondogattam neki, hogy számíthat rám.
Tony Todd mindig jó volt hozzám.
Ő egy igazi barát.
Én csak próbáltam mellette lenni, és támogatni.
Egyesek Tony szemére hányták,
hogy azért volt mellettem, hogy neki is csurranjon-cseppenjen a jóból,
a pénzből, utazásokból meg hasonlókból.
De szerintem valahol tudta,
hogy a többiek fel fognak szívódni, amint komolyra fordul a helyzet.
Örültem, hogy ott van a közelben, hátha valami rosszul sül el.
De mindig is éreztem, hogy ennél jobbat érdemel.
Volt, hogy Charlie mindenkit elkergetett az otthonából,
és csak én maradtam ott. Csak engem tűrt meg.
Amikor nála aludtam, mindig a legközelebbi szobában voltam.
Folyton attól rettegtem,
hogy egy nap belépek hozzá, és holtan találom.
Hogy ott fekszik majd élettelenül. Fogalmam sincs, mit tettem volna, de…
Egyszerűen…
nem hagyhattam magára.
Képtelen voltam rá, és szerintem ő sem akarta.
A barátja voltam.
Nem engedhettem, hogy baja essen.
Basszus! Bocs, csak…
Durva lehetett.
Nehéz erről úgy beszélni, hogy ne bőgjem el magam.
Charlie nagyon beteg lett.
Azt hitte, hogy az elvonási tünetek miatt,
de mondtam neki, hogy ez most más.
Nem tudom, Denise mesélt-e erről,
de kurva erős fájdalmaim voltak, hasogatott a fejem, izzadságban fürödtem…
A legrosszabb ellenségemnek sem kívánnám.
Tudtam, hogy nagy a baj. Mondtam is neki: „Nem akarlak megijeszteni,
de mikor voltál utoljára HIV-szűrésen?”
Agyhártyagyulladásra vagy agyrákra gyanakodtam.
Aztán meg a gyomromra és a májamra. Kurvára…
Azt hittem, az orvosok azt mondják majd, hogy ideje végrendeletet írnom.
Aztán amikor megkaptam a HIV-diagnózist,
nagy kő esett le a szívemről.
Tudtam, hogy a technológia és az orvostudomány fejlődése
már lehetővé teszik, hogy egy HIV-fertőzött normális életet éljen.
Bizonyos esetekben jobban kezelhető, mint a cukorbetegség.
Öt barátom is hasonló cipőben járt,
de hallgatnom kellett róla.
Nem írtunk alá titoktartásit, de nem verhettük nagydobra.
Amit nem bántam. Eszemben sem volt mások orrára kötni a dolgot.
Akkor azt tanácsolták nekem,
hogy tartsam titokban a diagnózist.
Ameddig csak lehet.
Szerintem egyikünk sem hitte, hogy Charlie túl fogja élni.
Nagyon rossz állapotban volt. A teste kezdte felmondani a szolgálatot.
Borzalom.
Tudta, hogy a történtek ellenére szeretjük.
Egyre jobban és jobban. Mellette álltunk, támogattuk és segítettük.
Nem volt ott helye szégyennek vagy megvetésnek.
„Veled vagyunk, szeretünk. Koncentráljunk a jövőre!”
Akkor vegetáriánus életmódra kellett volna váltanom,
de én cracketáriánus maradtam.
Hát igen, hülye voltam.
Nagyon megkedveltem Charlie-t.
Olyan lett nekem, mint a testvérem.
Nem hagyhattam, hogy meghaljon. Túl jó fej volt.
Charlie akkori drogtanácsadója megkérdezte tőlem,
hogy valamivel felüthetném-e neki a szert, mire azt mondtam, megpróbálom.
Ezután apránként
csökkenteni kezdtem a kokainmennyiséget a neki készített crackben.
Ugyanúgy nézett ki, de jóval gyengébb volt.
Azt hittem, ugyanolyan erősségű cuccot szívok,
de fokozatosan csökkent benne a kokain mennyisége.
Úgy próbáltak lassan lehozni a crackről,
hogy gyengítették.
Ez a folyamat kábé másfél évig tarthatott,
de a végére tényleg letette a cuccot.
Ráunt a vacak crackre,
mert nem tudta, hogy felütöm,
és végül…
leállt vele.
Egyszer csak kijelentette, hogy ennek semmi értelme.
Nagyot néztem, amikor kiderült a svindli.
Fogalmam sem volt róla.
Igazán eredeti gondolkodásra vall,
hogy ennél a megoldásnál kötöttek ki.
„Nem fog leállni vele, az már tuti.
Mit csináljunk,
hogy kisebb veszélynek tegyük ki?”
Arra jutottak, hogy nem vagyok reménytelen eset, és érdemes megmenteni.
Az embereket nem a legrosszabb tetteik alapján kellene megítélni.
Bonyolult lények vagyunk, számos jó és rossz cselekedettel.
Próbálok nem ítélkezni.
Charlie-t rendes embernek ismertem,
szóval meglepett, amikor kifordult magából.
És hát…
valami eltört benne, amit talán már sosem lehet helyrehozni.
Na, akkor vágjunk bele!
Szeretnénk kiüríteni pár órára ezt a termet.
Megkérnénk mindenkit, hogy hagyja el a helyiséget.
Köszi szépen.
Térjünk rá pár témára, amikről eddig nem beszéltél nyilvánosan!
Tegnap este, amikor azon agyaltam, mi vár ma rám
az interjú ezen szakaszában,
bizonyos érzések lettek úrrá rajtam.
Próbáltam felidézni, mikor…
mikor éreztem utoljára így.
Aztán rájöttem,
hogy akkor, amikor a Heidi Fleiss-ügyben kellett tanúskodnom.
Tudtam, hogy mit várnak el tőlem,
ott is megkaptam az ukázt.
- Kvázi fegyvert tartottak a fejedhez. - Igen.
Most is hasonlóan feszengsz?
Igen, mert… bizonyos dolgok,
bizonyos tetteim, bizonyos…
incidensek és emlékek túl régóta tartanak fogva,
és már nem akarok a rabjuk lenni.
A Corey Haim-vádnak volt alapja?
Szemenszedett hazugság.
Most mindenki leállítja a dokut,
hogy ráguglizzon a dologra, és hát hajrá!
Többet fognak tudni róla, mint én.
CHARLIE SHEENT A 13 ÉVES COREY HAIM MEGERŐSZAKOLÁSÁVAL VÁDOLJÁK
ÁLLÍTÓLAG A LUCAS FORGATÁSÁN ERŐSZAKOLTA MEG HAIMOT
FELDMAN HAIMRA HIVATKOZIK
Ez itt a Pletykapercek Angela Yeevel.
PLETYKAPERCEK
Corey Feldman tegnap este L. A.-ben bemutatta a dokumentumfilmjét,
amelyben azt állítja, Charlie Sheen, a színész
megerőszakolta Corey Haimot a Lucas és a szerelem forgatásán.
A közönség felhördült, amikor Feldman
kijelentette, hogy Charlie Sheen volt az erőszaktevő.
Pert kellett volna indítanom Feldman ellen.
Sok rendes ember van a szakmában,
de egy csomó romlott, beteg alak is.
De aztán arra jutottam,
hogy az a bohóc nem érdemel több figyelmet.
Nagy garral lejárató kampányt indított ellenem,
pedig annak idején barátok voltunk, legalábbis azt hittem.
Aljas kitaláció az egész, semmi több.
Corey édesanyja is kijelentette, hogy ez hazugság, teljes képtelenség.
HAIM ANYJA TAGADJA A VÁDAT
Szóval ja, ez a dolog…
színtiszta faszság, punktum.
Az expornósztár Brett Rossi beperelte volt vőlegényét, Charlie Sheent,
mivel állítása szerint a színész eltitkolta előle HIV-fertőzöttségét.
Több nő is beperelt téged, mert állítólag kitetted őket a HIV veszélyének.
Létesítettél úgy szexuális kapcsolatot bárkivel,
hogy elhallgattad ezt az információt?
Nem. Mindig…
előre szóltam róla.
Sok nézőnk most arra gondolhat,
hogy Charlie Sheennel olyan lehet a szex, mint az orosz rulett.
Nem félt, amikor védekezés nélkül feküdt le vele?
Charlie azonnal közölte velem a dolgot.
SHEEN EXE VALL
Ezt fontos hangsúlyozni.
Szóval ön tudott róla?
Igen, tudtam.
Ez a stigma még abból a korból származhat,
amikor a HIV halálos ítéletnek számított.
Ma már csak társbetegség,
ami gyógyszerrel kordában tartható.
Óvszert használtam, és méréshatár alá csökkent a vírusszámom,
szóval nem fertőzhettem meg senkit.
Azok a nők pedig a fürdőszobafiókomban kotorásztak, lefotózták a gyógyszereimet…
És az a gyógyszer egyetlen betegséget kezel.
Szóval ezekkel a képekkel bebiztosították magukat.
Aztán miután ilyen-olyan okból elváltak az útjaink,
azzal kezdtek fenyegetőzni,
hogy szétkürtölik ezt az információt.
Szóval fizetnem kellett nekik… Egyre többet és többet.
Mennyi pénzt zsaroltak így ki belőled?
Amikor olcsón megúsztam, akkor félmilliót.
Fejenként?
Igen. És akkor még jól jártam.
Ennyit tejeltem, amikor sikerült egyből megállapodnunk.
Valakinek 1 400 000 dollárt fizettem.
De ki kell mondani, hogy ebben az egész kócerájban
továbbra is csak egyetlenegy ember HIV-fertőzött,
és az én vagyok.
Senki sem kapta el tőlem.
Senki. Punktum.
Szóval aki az ellenkezőjét állítja,
az kurvára kamuzik.
Tehát azt mondod, senkit sem fertőztél meg?
Nem.
Soha.
Kizárt.
És most elmondanád a saját szavaiddal, milyen szexuális utat jártál be?
A turné őrülete után töménytelen mennyiségű cracket toltam.
Akkor jelentkezett a hiperszexualitás.
Úgy lehetne a legjobban leírni,
hogy a crack, illetve a szabad bázisú kokain,
ami a crack kifinomultabb változata, nagyon szexuális drog.
És amikor az ember az étlapot nézegeti,
előbb-utóbb eljön a pont,
amikor megfordítja azt a szart.
„Nahát, micsoda kínálat!
Kezdjük például…
Kezdjük ezzel az előétellel!
Vagy inkább…
Támadt egy jobb ötletem.
Jöjjön mindenből kóstoló!
És a séf specialitását is kérem!”
Most nem fogom részletezni, mi van az étlap túloldalán,
és hogy milyen fogásokat rendeltem,
de biztos vagyok benne, hogy ezt a beismerést hallva
sokan mindenféle állításokkal rukkolnak majd elő.
És egy részük igaz lesz, egy részük nem.
De onnantól ez már nem az én dolgom,
szóval azt üzenem nekik, hogy csak rajta.
Először vallottad be nyilvánosan, hogy férfiakkal is szexeltél.
Durva, mi?
Milyen érzés?
Felszabadító.
Kurva jó érzés. És…
- Hogy beszélhetsz róla? - Hogy nem kell hallgatnom.
És nem rohant bele egy vonat az étterembe,
nem zuhant ránk egy kurva zongora, és senki sem puffantott le engem.
Szóval ez most…
új nekem.
Azt, hogy férfiakkal és nőkkel egyaránt szexeltél,
az akkori crackfogyasztásod okozta, vagy előtte is előfordult?
- Nem, a crackkel kezdődött. - Oké.
Akkor történt ilyen először.
Az hozta ki belőlem. Aztán azokban az időszakokban, amikor nem szívtam,
agyaltam a dolgon, és próbáltam megemészteni.
Meg akartam érteni, hogy honnan eredt ez a vágy, mi okozhatta,
hogy történhetett ilyen. Értitek.
De végül csak megvontam a vállam. „Kit érdekel?
Mit számít?”
Előfordultak fura incidensek, de sokszor kurva jó buli volt.
És hát… az élet megy tovább.
Nézzétek, milyen világban élünk!
Rosszabb állapotban van, mint egy összeszart klotyó,
és a kilátások sem rózsásak.
Szóval az, hogy mit csinálok,
az étlap melyik oldaláról rendelek, mi a faszt számít?
Ki a francot érdekel?
Ha valaki emiatt nem adna melót, akkor vessen magára! Én sem dolgoznék vele.
Szóval utólag visszatekintve sem bánod, hogy megtörténtek ezek a dolgok?
Megsemmisíteném-e az étlap túloldalát?
Nem, dehogy. Annak nem volna értelme.
- Oké. - Ostobaság lenne.
- Hát mert… - Nem látok benne rációt.
Meséld el, hogyan jutottál el addig, hogy már nyolc éve józan vagy!
Tudtam, hogy lassan lepereg a homokórám.
Éreztem, hogy valami nincs rendben.
Pedig tele pofával hangoztattam,
hogy letettem a cracket, nem szedek bogyókat,
nem mérgezem magam semmivel.
Épp csak iszom.
- Jaden. - Charlie.
- Hali! - Bocs, piás vagyok.
- Semmi baj. - Helló, mizu? Hogy hívnak?
- Tamara. - Tamara?
- Szia! - Szia!
Király.
Hű, hát igen.
Szerintem a pia a létező legdurvább drog.
Hát nem?
Délelőtt ittam,
és Sam, aki akkor 12-13 éves lehetett, felhívott,
hogy elvinném-e a moorparki fodrászához.
Egy órán belül ott kellett lennie.
„Baszki!” Sosem vezettem piásan.
Megkértem Tonyt, hogy segítsen elvinni Samet a fodrászához,
mert én már ittam. Tony készséggel segített.
Szépen, időben odaértünk, minden flottul ment,
de a hazaúton…
A hazaúton valami kurvára szíven ütött.
Samre pillantottam, aki…
Nem én vezettem, szóval az oldalsó visszapillantóban láthattam csak őt.
Ott ült, és…
nem volt a kezében kütyü, csak meredt maga elé.
Tudtam, hogy az jár a fejében, miért nem egy apa-lánya program ez,
mit keres itt Tony is. Nem volt baja Tonyval,
egyszerűen csak nem értette, miért nem lehetünk kettesben.
És rágott ez a dolog. Akkor és később is,
amikor visszagondoltam rá. Tudtam, hogy csalódott bennem.
És ez az érzés nem engedett.
Elgondolkodtam azon, hogyan változtassak.
Azt akartam, hogy ha bármikor felhívnak a gyerekeim,
számíthassanak rám. Hogy engem keressenek, ha kell valami.
„Mit tegyek, hogy tényleg így legyen?”
És a válasz elég nyilvánvaló volt: le kellett tennem a piát.
Lássuk, mi lesz belőle!
KISEBB BALHÉK
BOB SHEEN FELTÖREKVŐ RENDEZŐ, 2017
Csak nemrég költöztem apához, szóval…
MOSS MANCSOT, VAGY NE TAPEROLJ!
Egymás ellentétei vagyunk.
- Értem. - Én felejtek, ő mindent észben tart.
EZ EGY LUSTA FASZFEJ MŰVE.
Például felbontok valami innivalót,
de nem iszom ki.
Aztán véletlenül kint felejtem,
és egy másik üvegből iszom, amitől apa teljesen kiakad.
A SÁTÁN MINDIG FIGYEL, BOB!
Sokban különbözünk,
de valahogy mégis kiegészítjük egymást.
Anya tök jó fej józanon. Örülnék, ha tiszta maradna.
Brooke hosszabb utat járt be a józanságig, mint én.
Van ilyen. Ő sajnos
egy kicsit tovább cuccozott a kelleténél,
de már ő is belátja,
hogy ha előbbre helyezi a drogot, mint az embereket,
akkor végül csak a drog marad neki.
Charlie odatette magát, amikor elhatalmasodott rajtam a függőség,
és mélypontra kerültem.
Pedig minden oka megvolt rá, hogy hátat fordítson nekem.
Mert amikor az ember nem önmaga,
akkor pokolnak teszi ki a többieket.
És…
Charlie mostanra
egy felelősségteljes, védelmező szerepet vett fel.
Főleg a fiúk életében.
- Basszus, filmeznek! - Igen.
- Pillanat! - Nem tudtam.
- Szia, mizu? - Szia!
Jó látni téged. Nahát!
Hogy alakul az interjú a dokuhoz?
- Szuperül, kösz a kérdést. - Oké, király.
Megtisztelő, hogy részt veszel benne.
Köszi, enyém a megtiszteltetés.
Szóval nagyon más szerepet játszik most, mint korábban.
Ami szerintem fantasztikusan csodálatos, és többet ér az üres szavaknál.
Hatalmas örökséget hagy hátra,
mégpedig a gyermekei képében.
Ők többet érnek, mint egy sikerfilm vagy a hírnév.
Mindig őt hívom, ha szükségem van valamire, bármire.
Mert tudom, hogy ha valaki, ő azonnal felveszi nekem a telefont,
és mindent eldob, hogy segítsen.
Kábé háromhetente elmegyünk pedikűrözni meg smoothie-zni.
Ami tök jó, mert azelőtt nem sok időt töltöttünk kettesben.
Szorosabb a kapcsolatunk, mint a legtöbb gyereké a szüleivel.
MENJ A PICSÁBA!
Csak beköszönök.
Remélem, minden jól halad.
Naná, remekül.
Akkor jó.
Még mindig szeretem őt.
Ebben a történetben sokkal fontosabbak a mellékszereplők, mint én.
Még ne, hölgyem!
VÁROSI BÍRÓSÁG
Fogalmam sincs, mit élhetett át apa.
El sem tudom képzelni.
Az évek során sokszor összeszólalkoztunk.
De már rég nem.
Gyönyörű most a kapcsolatunk.
Jólesik a lelkemnek.
Az az igazság, hogy büszke vagyok rád.
A fiam vagy.
És szeretlek.
Hogy mit érzek?
Hálát.
ALIAS CHARLIE SHEEN
A feliratot fordította: Somogyi Tímea